Titas Masiulis

Titas Masiulis (1962 m. vasario 6 d. Kaune – 1991 m. sausio 13 d. Vilniuje) – viena iš Sausio 13-osios įvykių aukų, žuvo sausio 13 d. naktį, gindamas Lietuvos Respublikos laisvę ir nepriklausomybę.

 Biografija 
1969–1977 m. mokėsi Kauno 24-oje vidurinėje mokykloje, kurioje baigė aštuonias klases. 1977–1981 m. mokėsi Kauno politechnikume, baigė pramoninės ir civilinės statybos kursą, įgijo techniko-statybininko kvalifikaciją, gavo diplomą. 1981 m. paskirtas dirbti į Gražiškius (Vilkaviškio rajonas), tačiau tais pat metais, iki 1984 m., buvo pasiųstas tarnauti sovietiniame laivyne radistu.

1984 m. pradėjo dirbti Kauno rajono „Pirmūno“ kolūkio statybos brigadoje. Tai buvo jo paskutinis darbas pagal specialybę. 1987 m. jis įsijungė į Kauno turistų klubą ir dalyvavo žygiuose po kalnus pietinėje Europoje ir Azijoje, aplankė įžymias Lietuvos vietas. Keliavo į Karpatų kalnus slidinėti.

Sąjūdžio laikotarpiu pagarsėjo kaip aktyvus sovietinės valdžios priešininkas ir kovotojas už nepriklausomybę:

 1988 m. rugpjūčio 5 d. dalyvavo ekologiniame protesto žygyje Tilžėje (Kaliningrado sritis).
 1989 m. rugpjūčio 23 d. dalyvavo „Baltijos kelyje“.
 1989–1990 m. dalyvavo „Sąjūdžio“ organizuotuose mitinguose Kaune ir Vilniuje.
 1990 m. dalyvavo akcijoje „Europos kelias“ Lazdijuose.
 1990 m. rugsėjo 16 d. piketavo Piliuonoje (Kauno rajonas) prie statomo karinio objekto.
 1990 m. piketavo prie Šančių kareivinių Kaune.
 1991 m. sausio 5-13 d. budėjo prie Lietuvos Aukščiausiosios Tarybos rūmų Vilniuje.

1991 m. sausio tryliktąją žuvo prie Vilniaus televizijos bokšto.http://www.laisve15.lt/dokumentas-52.htm  Palaidotas Kaune, Petrašiūnų kapinėse. 1993 m. pastatytas antkapinis paminklas (skulpt. Robertas Antinis, archit. Linas Tuleikis).

 Įvertinimas 
 1991 m. I laipsnio Vyčio Kryžiaus ordinas (po mirties) http://www3.lrs.lt/pls/inter3/dokpaieska.showdoc_l?p_id=1058
 1992 m. Sausio 13-osios atminimo medalis (po mirties) http://www3.lrs.lt/pls/inter3/dokpaieska.showdoc_l?p_id=293128
 1997 m. Latvijos vyriausybės atminimo medalis
 2000 m. Lietuvos radijo ir televizijos komiteto medalis

 Atminimo įamžinimas 
 1991 m. sukurtas dokumentinis filmas (rež. Kazimieras Šaulys).
 1991 m. Petrašiūnų gatvė (buv. M. Gorkio) pavadinta jo vardu. Taip pat jo vardu pavadinta gatvė Piliuonos gyvenvietėje (Kauno rajonas).
 1993 m. spalio 24 d. prie Neries krantinės ir Demokratų gatvės sankryžos esančiame skverelyje pastatytas koplytstulpis (tautodail. Viktoras Žilinskas, archit. Linas Tuleikis).http://atminimas.kvb.lt/asmenvardis.php?asm=MASIULIS%20TITAS 
 1996 m. Kauno moksleivių techninės kūrybos ir darbo centras reorganizuotas ir pavadintas Kauno T. Masiulio jaunimo mokykla (Pramonės pr. 35).http://www.masiulis.kaunas.lm.lt/node/18/
 2005 m. gruodžio 2 d. Vilijampolėje, Petro Vileišio vidurinės mokyklos kiemelyje (Demokratų g. 36) pastatytas paminklas (aut. VDA KDF studentas Šarūnas Stirbys).Įamžintas laisvės gynėjo T. Masiulio atminimas // XXI amžius, Nr. 92 (1393), 2005-12-07 
 Žalgirio pergalės parke ir Vilniuje prie televizijos bokšto Tito Masiulio atminimui pasodinti ąžuoliukai.https://www.lrs.lt/sip/portal.show?p_r=37321&p_k=1

 Šaltiniai 

 Literatūra 
 Gyvenkit laisvi ir laimingi: apie Tito Masiulio gyvenimą ir žygdarbį (sud. Stanislovas Abromavičius). – Kaunas: Naujasis lankas: V. Krivickienė, 2005. – 206 p.: iliustr. – ISBN 9955-03-313-4

 Nuorodos 
 Titas MASIULIS (1962–1991)
 Tito Masiulio laidotuvės Kaune (video)
 ttps://atminimas.kvb.lt/masiulis-titas/
 Televizijos bokšto, 1991 m. sausio 13-osios Lietuvos laisvės gynėjų žūties vietų ir Atminimo kryžiaus komplekso Tito Masiulio žūties vieta: https://kvr.kpd.lt/#/static-heritage-detail/b9191c68-b778-4c86-990c-6d9f7da9630b

Kategorija:Vyčio Kryžiaus ordino Didžiojo kryžiaus kavalieriai
Kategorija:Lietuvos nepriklausomybės gynėjai